Jogosultsági elvárások. A támogatási kérelem benyújtásakor a vállalkozás alapításának dátuma nem lehet három hónapnál régebbi. Kizárólag Magyarországon bejegyzett székhelyű és telephelyű vállalkozás pályázhat. Támogatható vállalkozási formák. kettős könyvvitelt vezető kisvállalkozás (bt., kft.), egyéni vállalkozó, egyéb önálló vállalkozó, egyéni cég. Egyéb feltételek. Társas vállalkozás esetén minősített többségi tulajdonnal, 75%-os tulajdoni hányaddal és befolyással kell rendelkeznie a programban részt vevő személynek. Más vállalkozásban többségi tulajdonnal, befolyással, szavazati joggal nem rendelkezhet, nem tölthet be vezető tisztségviselői pozíciót. Támogatási összeg. Maximum 5 000 000 Ft (önerő nem szükséges). A támogatási kérelem benyújtásának feltételei. A pályázónak rendelkeznie kell saját bankszámlával és ügyfélkapu-regisztrációval. A támogatási kérelem benyújtása ügyfélkapun keresztül lehetséges. A benyújtáskor a pályázónak rendelkeznie kell a vállalkozás indításához szükséges engedélyekkel. A költségvetés szöveges indoklásában fel kell tüntetni a költségtételeket és a kalkulációt.